රණසිංහ රාජපක්ෂ සමරකෝන් නාවලපිටියේ දෙකිඳ නම් පිටිසර ගමේ ඉපදිලා නාවලපිටියේ සාන්ත ඇන්ඩෲ විද්‍යාලයෙන් මූලික අධ්‍යාපනය සහ මහනුවර කිංග්ස්වුඩ් විද්‍යාලයෙන් උසස් අධ්‍යාපනය හමාර කොට කොළඹට පය ගසන්නේ සමුපකාර තොග වෙළෙඳ සංස්ථාවේ ලිපිකාර රැකියාවට. පාසල් වේදිකාවේ විදුර රජ කතාවේ ගැහැනු චරිතයක් නිරූපණය කරමින් වේදිකාවට පිවිසි ආර්.ආර්. සමරකෝන් රඟපෑම එතැනින්ම කෙළවර කොට වේදිකා නාට්‍යයක් ලිවීමට උනන්දු වුණා. ඒ අනුව ඔහු ලියූ රහස් පරික්ෂක කතාවක් පාසලේ සාහිත්‍ය ගුරුවරයාගේ ඉමහත් ප්‍රශංසාවට ලක්වුණා. කොතරම් ද කියනවා නම් පාසල මගින්ම එය නවකතාවක් ලෙස වෙස් මුහුණු නමින් මුද්‍රණය කරදී ආර්.ආර්. සමරකෝන් නවක ලේඛකයාට මතුවීමට අවස්ථාව උදාකර දුන්නා.
රණසිංහ රාජපක්ෂ සමරකෝන් ඉපදුනේ කොහේද?
නාවලපිටියේ දෙකිඳ නම් පිටිසර ගමේ